
ZAPISNIK 
8. sjednice Vijeća Mjesnog odbora Lipnica,
održane u subotu, 29. siječnja 2022. godine
 s početkom u 20,00 sati

Nazočni članovi Vijeća: Hrvoje Azinović, Dinko Kovačić, Ivan Kovačić, Tomislav Kovačić i Goran Pavičić.

Predsjedava Ivan Kovačić, predsjednik Vijeća.

[bookmark: _GoBack]Ivan Kovačić konstatira da sjednici nazoče svi članovi Vijeća, što znači da Vijeće može pravovovaljano odlučivati te otvara sjednicu Vijeća. Prije početka otvara raspravu, daje na glasovanje zapisnik s 7. sjednice Vijeća. Bez rasprave, jednoglasno (5 “za”), Vijeće prihvaća tekst zapisnika 7. sjednice.
Ivan Kovačić konstatira da su svi članovi primili prijedlog dnevnog reda. Pitao je, imaju li članovi Vijeća dodatnih prijedloga za dopunu dnevnog reda. 
Obzirom da nema dodatnih prijedloga, dnevni red daje na glasovanje. Vijeće jednoglasno (5 “za”) utvrđuje

DNEVNI RED:

[bookmark: _Hlk523472998]1. Prijedlog Izvješća o radu Vijeća Mjesnog odbora Lipnica za 2021.
2. Prijedlog Programa rada Vijeća Mjesnog odbora Lipnica za 2022.
3. Prijedlog Zaključka o zamolbi građana za postavom zaštitne ograde na Lipničkoj cesti
nad pritokom potoka Lipnica
4. Pitanja, prijedlozi i obavijesti

/ Prelazi se na rad po dnevnom redu /

Ad 1) Prijedlog Izvješća o radu Vijeća Mjesnog odbora Lipnica za 2021.
Izvjestitelj je Ivan Kovačić.
U raspravi sudjeluju: Hrvoje Azinović, Dinko Kovačić, Ivan Kovačić, Tomislav Kovačić i Goran Pavičić.
Vijeće glasa te jednoglasno (5 „za“) donosi sljedeći:

Izvješće o radu Vijeća Mjesnog odbora Lipnica
za  2021. godinu

1. UVODNE NAPOMENE

 Vijeće Mjesnog odbora Lipnica je svoj rad i djelovanje usmjerilo na razvoj mjesnog odbora, a na temelju Statuta grada Zagreba, Poslovnika o radu Vijeća Mjesnog odbora Lipnica i Pravila Mjesnog odbora Lipnica.

Osnovne djelatnosti bile su usmjerene na razvitak komunalne infrastrukture, donošenjem akata Vijeća i sudjelovanje u donošenju odluka Vijeća Gradske četvrti Brezovica, te se vodilo računa o zadovoljavanju potreba građana obzirom na prioritete.


2. O RADU VIJEĆA

2021. godini Vijeće je radilo u dva mandatna razdoblja.
U svibnju 2021. godine, održani su izbori za Vijeće Mjesnog odbora Lipnica.

Dana 24. lipnja 2021. godine, konstituiran je četvrti saziv Vijeća Mjesnog odbora Lipnica.

Koristeći podatke iz zapisnika sa sjednica Vijeća Mjesnog odbora Lipnica iskazujemo zbirne brojčane pokazatelje o osnovnim oblicima rada Vijeća Mjesnog odbora Lipnica.

2. a. 	SJEDNICE VIJEĆA

2. a. a.	 Održano sjednica Vijeća

	U 2021. godini ukupno je održano 11 sjednica Vijeća Mjesnog odbora Lipnica.
a) treći saziv Vijeća 4 sjednice
b) četvrti  saziv Vijeća 7 sjednica 

2. a. b. Točke dnevnog reda

	Ukupni broj točaka dnevnog reda na svim sjednicama Vijeća Mjesnog odbora Lipnica u 2021. godini je 28, odnosno prosječno dvije točki dnevnog reda po sjednici Vijeća, od toga:                 
a) 8 točki dnevnog reda u trećem sazivu Vijeća, odnosno prosječno 2 točke dnevnog reda po sjednici
b) 20 točki dnevnog reda po sjednici u četvrtom sazivu Vijeća, odnosno prosječno 2 točke dnevnog reda po sjednici

2. a. 3. Trajanje sjednica Vijeća

	Ukupno vrijeme trajanja sjednica Vijeća Mjesnog odbora Lipnica u 2021. godini je 10 sati, odnosno prosječno trajanje svake sjednice je 50 minuta, od toga:

a) 4 sata u trećem sazivu Vijeća, odnosno prosječno trajanje svake sjednice je 1 sat
b) 5 sata u četvrtom sazivu Vijeća, odnosno prosječno trajanje svake sjednice je 45 minuta

2. a. 4. Prisutnost članova Vijeća sjednicama

	Prisutnost članova Vijeća Mjesnog odbora Lipnica sjednicama Vijeća u 2021. godini u prosjeku 5 članova vijeća je redovito prisustvovalo sjednicama Vijeća u  2021. godini.
a) 5 od 5 članova u trećem sazivu Vijeća
b) 5 od 5 članova u četvrtom sazivu Vijeća

2. a. 5. Hitni sazivi sjednica i dopunske točke Dnevnog reda

	Nije bilo sjednica sazvanih po hitnom postupku u 2021. godini.
	Dopunskih točaka dnevnog reda u 2021. godini nije bilo.

2. a. 6. Rezultat rada Vijeća

		Rezultat rada Vijeća na sjednicama jest donošenje odgovarajućeg akta po svakoj pojedinoj točci dnevnog reda.
		Ukupni broj akata donešen na sjednicama Vijeća Mjesnog odbora Lipnica u 2021. godini je 16.
                     a)  4 akata donesenih u trećem sazivu Vijeća
                     b)  12 akata donesenih u četvrtom sazivu Vijeća

2. a. 7. Kvaliteta odlučivanja na sjednici Vijeća

Kvaliteta odlučivanja na sjednici Vijeća ovisi i o broju sudionika u raspravi po pojedinoj točci dnevnog reda, te o dosegnutoj većini glasova potrebnih za zaključenje pojedine točke dnevnog reda.
		Prosječni broj članova Vijeća Mjesnog odbora Lipnica koji su sudjelovali u raspravi po pojedinoj točci dnevnog reda u  2021. godini je 5 člana Vijeća.
                      a)  5 članova u trećem sazivu Vijeća
                      b)  5 članova u četvrtom sazivu Vijeća 

	Točke dnevnog reda koje su usvojene jednoglasno na sjednicama Vijeća Mjesnog odbora Lipnica  u  2021. godini
- 11  točke usvojene su jednoglasno
a)  3 točaka u trećem sazivu Vijeća
b)  10 točki u četvrtom sazivu Vijeća 

2. a. 8. Redovitost pozivanja na sjednice Vijeća

		Na sjednice Vijeća Mjesnog odbora Lipnica pozivaju se predstavnici Vijeća Gradske četvrti Brezovica kada je njihovo prisustvovanje neophodno.

2. a. 9. Prisustvovanje građana ili grupe građana sjednicama Vijeća

	Na sjednicama Vijeća Mjesnog odbora Lipnica u  2021. nisu sudjelovali građani.

2. b. Radna tijela Vijeća

		Vijeće Mjesnog odbora Lipnica osnovalo je radno tijelo sukladno Poslovniku o radu Vijeća Mjesnog odbora Lipnica.

Radno tijelo Vijeća Mjesnog odbora Lipnica je:
1. Mandatno povjerenstvo 

2. c. Predsjednik Vijeća

		Dužnosti predsjednika Vijeća definirane su odredbama Poslovnika Vijeća Mjesnog odbora Lipnica (članak 21) i te odredbe predstavljaju osnovu za prikaz kvantitativnih pokazatelja o aktivnostima predsjednika vijeća.

		Predsjednik Vijeća saziva sjednicu Vijeća najmanje jedanput u dva mjeseca. Vijeće Mjesnog odbora Lipnica odnosno predsjednik Vijeća daje mišljenje Vijeću Gradske četvrti Brezovica u roku, o pitanjima koja su važna za Vijeće Mjesnog odbora. Predsjednik Vijeća izvješćuje Vijeće o pitanjima o kojima ga informira Brezovica.

2. d. Potpredsjednik Vijeća

 Potpredsjednik Vijeća obnaša svoje dužnosti sukladno odredbama Poslovnika Vijeća Mjesnog odbora Lipnica (članak 22.)

2. e. Članovi Vijeća

Prava i dužnosti članova Vijeća određena su odredbama članka 23. Poslovnika Vijeća Mjesnog odbora Lipnica.


2. 2. SADRŽAJ RADA VIJEĆA

		Vijeće Mjesnog odbora donijelo je Financijski plan Mjesnog odbora Lipnica za 2021.,  Plan malih komunalnih akcija Mjesnog odbora Lipnica u 2021., Zaključak o crnjenju ulice iz Plana malih komunalnih akcija Mjesnog odbora Lipnica za 2021. godinu i Zaključak o utvrđivanju prijedloga prioriteta za Plan komunalnih aktivnosti Gradske četvrti Brezovica u 2022. 
	Problematika na koju se akti sadržajno pretežno odnose su vezani uz funkcioniranje vijeća (4), financijski akti (3), gradnja i održavanje komunalne infrastrukture (vodovod, odvodnja, plin, javna rasvjeta i ceste (4), korištenje prostora (1).


3. ZAKLJUČNE OCJENE

	Vijeće Mjesnog odbora Lipnica svojim je radom doprinijelo razvoju mjesnog odbora i poboljšanju uvjeta življenja na području mjesnog odbora.


Ad 2) Prijedlog Programa rada Vijeća Mjesnog odbora Lipnica za 2022.

Izvjestitelj je Ivan Kovačić.
U raspravi sudjeluju: Hrvoje Azinović, Dinko Kovačić, Ivan Kovačić, Tomislav Kovačić i Goran Pavičić.
Vijeće glasa te jednoglasno (5 „za“) donosi sljedeći:

P R O G R A M   R A D A
VIJEĆA MJESNOG ODBORA LIPNICA
za 2022.  godinu

I. POLAZNE OSNOVE

                Djelovanje Vijeća Mjesnog odbora Lipnica (u nastavku: Vijeće) polazi od sagledavanja stanja, potreba i problema Mjesnog odbora:

1. stanju komunalne infrastrukture, potrebe uređenja naselja, kvalitete komunalnog standarda, kvalitete stanovanja;
2. potrebom sanacije starih cesta i izgradnjom nogostupa na Lipničkoj cesti,
3. uređenja postojećih parkova i zelenih površina;
4. modernizacijom dječjih igrališta s novom opremom;
5. predlaganja i praćenja mjera i akcija za zaštitu i unapređivanje okoliša, te učinkovitiji rad komunalnih službi;

                Vijeće će također djelovanje u tekućoj godini usmjeriti i na daljnjem stvaranju neophodnih normativno – organizacijskih i drugih uvjeta za kvalitetno funkcioniranje Mjesnog odbora.

II. GLAVNI CILJEVI

                Sukladno svojim ovlastima, definiranim Zakonom o gradu Zagrebu, Statutu grada Zagreba i Poslovnika Vijeća Mjesnog odbora, Vijeće u 2021. godini, želi ostvariti slijedeće ciljeve:

1. nakon analize i utvrđivanja postojećeg stanja u objektu mjesne samouprave, te zaključcima za njihovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno ugrožene osobe, te udruga djece, mladih i starijih osoba; usmjeriti na zadovoljavanje sveukupnih potreba građana;
2. osigurati sustavno prikupljanje i obradu, te primjerenu dostupnost javnosti podataka o području Mjesnog odbora, kao nužne pretpostavke za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.);
3. omogućiti članovima Vijeća, kao i drugih zainteresiranim građanima, pravodobnu i potpunu informiranost o odlučivanju gradskih upravnih tijela Grada Zagreba o pitanjima od interesa za Mjesni odbor, a radi ostvarivanja primjerenog utjecaja na odluke (davanje mišljenja, te podnošenje inicijativa i prijedloga).

III. ZADACI I ROKOVI

                Radi postizanja ovih Programom utvrđenih ciljeva, Vijeće će, na svojim radnim sjednicama tijekom 2022. godine, u naznačenim rokovima, raspraviti i donijeti odgovarajuće akte, naročito o slijedećim pitanjima;


1. informiranje o planovima Vijeća Gradske četvrti Brezovica;
2. analiza stanja objekta mjesne samouprave na području Mjesnog odbora;
3. donošenje zaključaka o načinu angažiranja članova Vijeća u praćenju stanja u pojedinim dijelovima Mjesnih odbora (zaduženjima, dežurstvima u mjesnim samoupravama, praćenja problema u komunalnoj infrastrukturi);                               
4. donošenje izvješća o radu za 2021. godinu;
5. donošenje Plana malih komunalnih akcija za 2022. godinu;
6. suradnje Vijeća Mjesnog odbora sa svim udrugama građana, udrugama, sportskim, kulturnim, zdravstvenim, humanitarnim i drugim organizacijama sa područja Mjesnog odbora.


IV. TEKUĆA PITANJA

                Vijeće će, osim navedenog, tijekom 2022. godine, raspravljati i o drugim pitanjima koja sukladno Statutu grada Zagreba, ocijeni značajnim. 

Ad 3) Prijedlog Zaključka o zamolbi građana za postavom zaštitne ograde na Lipničkoj cesti nad pritokom potoka Lipnica

Izvjestitelj je Ivan Kovačić.
U raspravi sudjeluju: Hrvoje Azinović, Dinko Kovačić, Ivan Kovačić, Tomislav Kovačić i Goran Pavičić.
Vijeće glasa te jednoglasno (5 „za“) donosi sljedeći:

ZAKLJUČAK
 o zamolbi građana za postavom zaštitne ograde na Lipničkoj cesti
nad pritokom potoka Lipnica

1. Vijeće Mjesnog odbora Lipnica razmotrilo je prijedlog građana za postavom zaštitne ograde u Lipnici, Lipničkoj cesti kod k.br. 58 s južne strane prometnice nad pritokom potoka Lipnica. 

1. Vijeće Mjesnog odbora Lipnica predlaže, da se u cilju povećanja sigurnosti sudionika u prometu, postavi zaštitne ograde i prometna oprema (reflektirajuća) na Lipničkoj cesti kod k.br. 58 s južne strane prometnice.

1. Ovaj se zaključak dostavlja Vijeću Gradske četvrti Brezovica na dalje postupanje. 

Ad 4) Pitanja, prijedlozi i obavijesti

Ivan Kovačić izvijestio je članove o problemu čišćenja jaraka uz javne prometnice i o aktivnostima Zagrebačkih cesta na području Mjesnog odbora Lipnica.
Dinko Kovačić postavio je pitanje o mogućnosti postave lampe u centru naselja kod bunara (Lipnička cesta - zapadno od k.br. 43). 
Ivan Kovačić odgovorio je kako su članovi Vijeća na prethodnim sjednicama postavljen upit o mogućnosti realizacije istoga no još nije zaprimljen odgovor.
Daljnje rasprave nije bilo, te je Vijeće završilo s radom u 21,00 sat.

Zapisnik sastavio: 							     
Ivan Kovačić

KLASA: 024-08/22-003/242
URBROJ: 251-13-11-8-22-2
Lipnica, 29. siječnja 2022.
  

                                     					          Predsjednik Vijeća
                                                                                                   Mjesnog odbora Lipnica
         
Ivan Kovačić

